Nadir Belhadj

Nadir Belhadj (, s. 18. kesäkuuta 1982 Saint-Claude, Ranska) on algerialainen jalkapalloilija. Laitapuolustajana pelaava Belhadj edustaa Qatarin pääsarjassa pelaavaa Al Markhiyaa.

Ura
Belhadjin ammattilaisura alkoi vuonna 2002 jolloin hän pelasi lainalla yhden kauden FC Gueugnonissa Ligue 2:ssa. Sitä ennen Belhadj oli mukana RC Lensin miehistössä jo kaudesta 1999–2000, mutta ei kyennyt nousemaan edustukseen. Lainasopimuksen päätyttä hän teki vuoden mittaisen sopimuksen Gueugnonin kanssa pelaten 36 ottelua Ligue 2:ssa. Kauden päätteeksi Belhadj siirtyi Sedaniin, joka pelasi myös Ligue 2:ssa. Vietettyään joukkueessa kaksi kautta hän päätti siirtyä tammikuussa 2007 Ranskan mestarijoukkueeseen Olympique Lyonnaisiin neljän ja puolen vuoden sopimuksella, josta Lyon maksoi Sedanille €3,24 miljoonan euron siirtokorvauksen. Belhadj kuitenkin lainattiin kauden lopulla takaisin Sedaniin. Hän pelasi vain 9 ottelua jouduttuaan taistelemaan paikastaan Fabio Grosson kanssa. Peliajan vähyyden vuoksi Belhadj siirtyi takaisin entiseen seuraansa RC Lensiin 7. tammikuuta 2008 kolmen ja puolen vuoden sopimuksella.

Portsmouth
1. syyskuuta 2008 Portsmouth osoitti kiinnostuksensa puolustajaa kohtaan ja teki vuoden mittaisen lainasopimuksen Belhadjin kanssa.Pompey land Lens defender Sky Sports 1.9.2008 Viitattu 2.9.2009  Lainasopimuksen päätyttyä hän siirtyi joulukuussa 2008 englantilaisseuraan neljän ja puolenvuoden sopimuksella. Portsmouth maksoi RC Lensille 4.4 miljoonan punnan siirtokorvauksen.Belhadj earns Portsmouth contract BBC 30.12.2008 Viitattu 11.4.2010 

Al-Sadd
Talousvaikeuksissa ollut Portsmouth myi Belhadjin qatarilaiselle Al-Saddille 8. heinäkuuta 2010.The warrior of the desert in Alsadd club al-saddclub.com 8.7.2010 Viitattu 9.7.2010  Belhadj oli saanut tarjouksia muun muassa Manchester Cityltä ja Laziolta. Päivää myöhemmin Belhadj kertoi AlgeriaFoot-sivuston haastattelussa ettei ole tehnyt mitään sopimusta. Seuraavana päivänä Belhadj aikoi viedä asiansa yhteisöjen tuomioistuimen urheilun välimiesoikeuteen, sillä Portsmouth oli myynyt Belhadjin ilman pelaajan virallista suostumusta.Belhadj appeals to Court of Arbitration for Sport Echorouk Online 10.7.2010 Viitattu 11.7.2010  Sittemmin Belhadj kertoi Le Buteur lehden haastattelussa ottaneensa siirron vastaan hyvissä mielin, koska Al-Sadd oli ainut seura, joka lopulta teki hänestä tarjouksen.

Avauskaudellaan Belhadjin Al-Sadd sijoittui Qatarin pääsarjassa kuudenneksi, kun taas Qatar Stars cupissa se voitti mestaruuden voittamalla loppuottelussa Umm-Salalin maalein 0–1. Vuotta myöhemmin marraskuussa 2011 Belhadj auttoi joukkuettaan voittamaan Aasian Mestarien liigan.Al Sadd clinch glory  ESPN 5.11.2011 Viitattu 18.11.2011  Myöhemmin joulukuussa 2011 Belhadj oli ratkaisevassa roolissa seurajoukkueiden MM-kisoissa, kun hänen joukkueensa eteni pronssiotteluun saakka hävittyään välierissä Barcelonalle. Pronssiottelussa Al-Sadd voitti rangaistuspotkuille menneen ottelun Kashiwa Reysolia vastaan, jossa Belhadj teki ratkaisevan maalin.Al-Sadd take third on penalties  FIFA 18.12.2011 Viitattu 18.12.2011  Samaisella kaudella 2011–2012 hän onnistui tekemään myös ensimmäisen maalinsa Qatarin pääsarjassa 16. tammikuuta 2012 Al-Arabia vastaan. Kuukautta myöhemmin Belhadj teki toisen maalinsa, jolla hän pelasti joukkueensa tappiolta tasoitettuaan ottelun 1–1 lukemiin Al-Khoria vastaan.

Maajoukkueura
Belhadj edusti Ranskan alle 18-vuotiaiden maajoukkuetta kahden ottelun verran vuonna 2000.La France puissance 4 fff.fr Viitattu 31.1.2010 La France relancée (4-2) fff.fr Viitattu 31.1.2010  Tuolloin hän pelasi keskikentän vasemmalla laidalla.

Aikuisten tasolla Belhadj on edustanut Algerian maajoukkuetta. Hän pelasi ensimmäisen ottelunsa harjoitusottelussa belgialaista RAA Louviéroisea vastaan 30. maaliskuuta 2004.La Louvière 0-0 Algérie 30.3.2004 DZFOOT Viitattu 31.1.2010  Ensimmäisen maalinsa Belhadj teki harjoitusottelussa Argentiinaa vastaan 5. kesäkuuta 2007.Algérie 3-4 Argentine 5.6.2007 DZFOOT Viitattu 31.1.2010  Ottelun aikana hän teki kaksi maalia, jotka syntyivät antamistaan vapaapotkuista.

Afrikan-mestaruuskilpailut 2010
Belhadj pelasi ensimmäiset arvokisansa vuoden 2010 Afrikan kisoissa, jossa hän pelasi kaikki maansa ottelut. Lukuun ottamatta pronssiottelua saatuaan välierissä punaisen kortin Egyptiä vastaan.Kolme algerialaispelaajaa ulos kentältä - Egypti finaaliin 29.1.2010 MTV3 12.2.2010 

MM-kisat 2010
Afrikan kisoissa saadun ulosajon myötä Belhadj sai alun perin kahden ottelun pelikiellon FIFA:n hallinnoimissa arvokisoissa, jonka myötä hän olisi ollut sivussa kahdesta ensimmäisestä Algerian ottelusta vuoden 2010 MM-kisoissa. Maaliskuussa 2010 Belhadjin rangaistusta lievennettiin ja hän olisi sivussa vain maansa avausottelun.Algeria World Cup appeal fails BBC 20.3.2010 Viitattu 11.4.2010  Sittemmin hänen rangaistuksensa mitätöitiin, ja Belhadj sai aloittaa MM-kisat avausottelusta lähtien.World Cup boost for Algeria and Cameroon BBC 16.5.2010 Viitattu 13.6.2010  Hän myös pelasi kisojen aikana kaikki kolme Algerian ottelua, kun maa jäi kisojen alkulohkoon.

Huhtikuussa 2012 Belhadj ilmoitti päättäneensä maajoukkueuransa.Matmour annonce sa retraite !  Le Buteur 3.5.2012 Viitattu 9.6.2012 

Saavutukset
Seurajoukkueissa
 Ranskan cup
Hopeaa: 2005, 2008
 Ranskan mestaruus: 2008
 FA Cup
Hopeaa: 2010
 Qatar Stars cup: 2010
 Aasian Mestarien liiga: 2011
 Seurajoukkueiden MM-kisat
Pronssia: 2011

Maajoukkueessa
 Afrikan kisat
4. sija: 2010

Henkilökohtaiset
 Ligue 2:n vuoden joukkue (2): 2005, 2006
AlgeriaFoot d'Or: 2008

Yksityiselämä
Belhadj syntyi Ranskassa, algerialaisille vanhemmille, jotka ovat kotoisin Oranista.NADIR BELHADJ: Un arrière-gauche en or eurosport 22.5.2010 Viitattu 23.5.2010  Hän on ollut vuodesta 2010 lähtien naimisissa serkkunsa kanssa.Algerian player Nadir Belhadj celebrated his wedding in Oran Echorouk Online 30.5.2010 Viitattu 11.6.2010 

Lähteet

 Aiheesta muualla 
 LFP - La fiche de Nadir Belhadj 

Luokka:Algerialaiset jalkapalloilijat
Luokka:Ranskalaiset jalkapalloilijat
Luokka:Ranskanalgerialaiset
Luokka:Vuonna 1982 syntyneet
Luokka:Elävät henkilöt